Във връзка с постъпило уведомление с вх. № ОВОС-3606/06.12.2022г. за инвестиционно предложение (ИП): „Жилищно строителство – 33 бр. УПИ“, в поземлен имот 16955.13.11, землище на с. Горнослав, общ. Асеновград, обл. Пловдив, с възложител: К. КУТОМАНОВ, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение попада в обхвата на т. 10, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

ИП попада в границите на защитени зони от Европейската екологична мрежа „НАТУРА 2000“ – BG0002073 „Добростан“ и BG0001031 „Родопи-Средни“. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на ЗЗ.

Копие на писмото е изпратено до Община Асеновград, Кметство с. Горнослав

Отговорено от РИОСВ-Пловдив на 16.12.2022г.